Yu Debin
Yu Debin (eredetileg 于德斌, Yu Debin, magyaros átírásban Jü Tö-pin)(Északkelet-Kína, 1964. november 15. –) kínai, Magyarországon élő vállalkozó és színész.

Életpálya 
A Csilin tartományban található Csangcsunban nőtt föl. Szülei és testvérei Mandzsúriában laknak. Az 1987-es államközi szerződés értelmében érkezett Győrbe – egyike volt a 350 kínai fiatalnak. A Rába vagongyárban dolgozott. Ekkor tanult meg magyarul. A ’90-es évek első éveiben – amikor szerződése lejárt – költözött Budapestre. Piacozott, kínai-koreai éttermet nyitott, kereskedőként dolgozott.

Miklauzic Bence 2011-ben bemutatott filmjének, A zöld sárkány gyermekeinek egyik főszereplője volt – ezzel indult el színészi pályafutása. Színpadon 2015 októberében debütál a Pesti Magyar Színházban A konyha című, Lengyel Ferenc rendezte színdarabban.

A 2015. január elején bejegyezett Cinema Magyar-kínai Művészeti és Kulturális Egyesület elnöke és alapítója Xue Yanping kínai írónővel,  Miklauzic Bence rendezővel, Lengyel Ferenc és Rátóti Zoltán színészekkel.

2002-ben megnősült, felesége klasszikus zenész (ütőshangszeren játszik). Egy gyermekük van, Kevin (2009).

Kedveli a régi magyar filmeket, szabadidejében szívesen fotóz. A kultúra közvetítésének alapköve szerinte a gasztronómia.

Filmes szerepei 
 Drága örökösök – A visszatérés (sorozat, 2022) - Kínai utas
 Keresztanyu (akciósorozat, 2022) – Kínai beszállító
 Pesti balhé (akció-vígjáték film, 2020) - Mr. Li
 A tökéletes gyilkos (bűnügyi játékfilm, 2017) - kínai
 Parkoló (játékfilm, 2014) - kínai alkalmazott
 Isteni műszak (vígjátékfilm, 2013) - Lao
 A zöld sárkány gyermekei (játékfilm, 2010) - Wu, a raktáros

Színházi szerepei 
 Arnold Wesker,  Lőrinczy Attila: A konyha - Chef (Pesti Magyar Színház, 2015)

Hivatkozások

Források 
 A vállalkozó, az orvos és a filmsztár - kínai sorsok Budapesten, Kitekintő.hu - 2011. március 27.
Rab László: Mi történt a hétfejű sárkánnyal?, Népszabadság online  - 2011. április 1.
Yu Debin, a zöld sárkány édes gyermeke, Népszava - 2011. április 6.
Kulturális bevándorlók: Én is jöttem, te is jöttél, Népszabadság online - 2015. január 21.

További információk 
Magyar sikerfilm a mozikban, KultúrPart.hu/MTI - 2011. március 22.
Gyenge Zsolt: A kínai műanyag esete Budapesttel. Miklauzic Bence: A zöld sárkány gyermekei, Apertúra Magazin - 2011. április 7.
Bujdosó Bori: A sárkány meg a nő, Origo - 2009.10.20.
Gőzsy Kati: Kispórolták az akciót a Miklauzic-filmből, index.hu - 2009. október 7.
Papp Gergely: Kínaiak nálunk (videó), Aktív magazinműsor, tv2.hu - 2010.
华人世界 匈牙利华人演员于德斌：从摆地摊到成为话剧演员  ([Kínai világ] A magyar kínai színész, Yu Debin: az utcai eladóból lett színész), kínai nemzetközi CCTV-4 csatorna tv.cctv.com - 2016. április 29.

Magyar színészek
1964-ben született személyek
Élő személyek
Kínaiak